Montero etxea

Montero etxea Bilboko eraikin modernista bat da.

 Kokalekua 
Indautxu auzoko Errekalde zumarkalearen 34. zenbakian dago.

 Historia 
1899-1901 artean Luis Aladrén eta Jean Batiste Darroquy arkitektoek diseinatu eta eraiki zuten.

 Deskribapena 
Etxebizitzaz osatutako eraikina, albo banatan atxekia, neurriz galanta, bi fatxadaduna, bata Colón de Larreategi kalera jotzen duena eta, bestea, Errekalde zumarkalera begiratzen duena, biak elkartzen diren tokian kale kantoia eginez. Sotoaz gainera, beheko solairua eta beste bost solairu ditu (azkena, zurezko kalostra luze batez osatua) eta, horrez gainera, ganbarez osatutako teilatu azpia.

Eraikinak estetika modernistari jarraitzen dio eta, ildo horretatik, haren ornamentazioa azpimarratu behar dugu. Montero Etxea eraikitzeko erabilitako materialak hauexek izan ziren: harri landua, adreilua, habeak eta burdinazko zein egurrezko zutabeak. Bi fatxadak eta txaflana, balkoiz eta miradorez osatutako bi ardatzen arabera daude antolatuta, bi kaleetako antolamenduak ezberdinak izanik. Eraikinean Errekalde Zumarkaletik sartzen da, giltzarri ikusgarri irtena eta alboetara apaingarri ugari dituen ate adintelatu batetik. Eraikinaren bertikaltasuna hautsita geratzen da forma ondulatuez, bai baoei dagokienez (balkoiak eta miradoreak), bai dekorazioari dagokionez eta, batez ere, bigarren eta hirugarren solairuetako kalostren bihurguneengatik. Apaingarri gisa erabilitako beste osagai interesgarri batzuk: mentsulak, harburuak, zuburuak, baoguneak eta kuxindura, azken hau beheko solairuan.

 Iruditegia 

 Ikus, gainera 
 Modernismoa Euskal Herrian

 Erreferentziak 

 Kanpo estekak 

 Kultura Ondasun izendapena EHAAn

Kategoria:Errekalde zumarkalea
Kategoria:Kolon Larreategi kalea
Kategoria:Abandoko eraikinak
Kategoria:Indautxuko eraikinak
Kategoria:Euskal Herriko arkitektura modernista
Kategoria:Bizkaiko Kultura Ondasunak
Kategoria:1901ean amaitutako eraikinak
Kategoria:1901 Euskal Herrian